|  |  |
| --- | --- |
| 2011. gadaRīgā | Noteikumi Nr.(prot.Nr. § ) |

**Grozījumi Ministru kabineta 2008.gada 25.augusta**

**noteikumos Nr.677 „Noteikumi par iedzīvotāju ienākuma nodokļa paziņojumiem”**

Izdoti saskaņā ar likuma

„[Par iedzīvotāju ienākuma](http://pro.nais.dati.lv/naiser/text.cfm?Ref=0101032008112000942&Req=0101032008112000942&Key=0127011993051132779&Hash=" \o "Par iedzīvotāju ienākuma nodokli" \t "_top)

nodokli” [38.panta otro daļu](http://pro.nais.dati.lv/naiser/text.cfm?Ref=0101032008112000942&Req=0101032008112000942&Key=0127011993051132779&Hash=1#1)

Izdarīt Ministru kabineta 2008.gada 25.augusta noteikumos Nr.677 „Noteikumi par iedzīvotāju ienākuma nodokļa paziņojumiem” (Latvijas Vēstnesis, 2008, 134.nr., 2009, 81.nr., 2010, 206.nr.) šādus grozījumus:

1. Izteikt 5.punktu šādā redakcijā:

„5. Šo noteikumu 1.1. un 1.2.apakšpunktā minēto paziņojumu ienākuma izmaksātājs iesniedz Valsts ieņēmumu dienestā.”.

2. Papildināt noteikumus ar 6.1 un 6.2 punktu šādā redakcijā:

„6.1 Darba devējs, kuram saskaņā ar Valsts pārvaldes iestāžu nodarīto zaudējumu atlīdzināšanas likumu uzdots atlīdzināt darba ņēmējam nesaņemtos darba ienākumus, šo noteikumu 1.1.apakšpunktā minēto paziņojumu aizpilda līdz piecpadsmitajai rindai (sākot ar informāciju par ienākuma saņēmēju), paraksta un vienlaikus ar iestādes lēmuma vai tiesas nolēmuma norakstu iesniedz minēto paziņojumu Valsts pārvaldes iestāžu nodarīto zaudējumu atlīdzināšanas likumā noteiktajam zaudējuma atlīdzinājuma izmaksātājam.

6.2 Valsts pārvaldes iestāžu nodarīto zaudējumu atlīdzināšanas likumā noteiktais zaudējuma atlīdzinājuma izmaksātājs veic izmaksas, sagatavo 1.1.apakšpunktā minēto paziņojumu, kas ir aizpildīts 6.1 punktā minētajā kārtībā saskaņā ar darba devēja, kuram saskaņā ar Valsts pārvaldes iestāžu nodarīto zaudējumu atlīdzināšanas likumu uzdots atlīdzināt darba ņēmējam nesaņemtos darba ienākumus, iesniegto informāciju, un triju darba dienu laikā no zaudējuma atlīdzinājuma izmaksas dienas 1.1.apakšpunktā minēto paziņojumu iesniedz Valsts ieņēmumu dienestā un nosūta ienākuma saņēmējam.”.

3. Papildināt noteikumus ar 8.punktu šādā redakcijā:

„8. Ja Valsts pārvaldes iestāžu nodarīto zaudējumu atlīdzināšanas likuma 24., 25., 26. vai 27.pantā minētā lēmējiestāde vai attiecīgā iestāde (amatpersona), kas piedalījās tiesas procesā, laika posmā no 2011.gada 1.oktobra līdz šo noteikumu spēkā stāšanās dienai atbilstoši iepriekš minētajām Valsts pārvaldes iestāžu nodarīto zaudējumu atlīdzināšanas likuma normām ir nosūtījusi zaudējuma atlīdzinājuma izmaksātājam iestādes lēmuma vai tiesas nolēmuma norakstu, tā šo noteikumu 1.pielikumā minēto paziņojumu šajos noteikumos noteiktajā kārtībā aizpilda un nosūta zaudējuma atlīdzības izmaksātājam piecu darbadienu laikā no šo noteikumu spēkā stāšanās dienas. Valsts pārvaldes iestāžu nodarīto zaudējumu atlīdzināšanas likumā noteiktais zaudējuma atlīdzinājuma izmaksātājs pēc lēmuma vai tiesas nolēmuma noraksta saņemšanas noteikumu 1.1.apakšpunktā minēto paziņojumu iesniedz Valsts ieņēmumu dienestā un nosūta ienākuma saņēmējam šo noteikumu 6.2 punktā noteiktajā kārtībā. ”.

4. Svītrot 1.pielikumā vārdus „(dzīvesvietas kods)” un attiecīgos informācijas laukus.

5. Izteikt 1.pielikuma tabulas „1. Ienākuma veida kodi” 49.punktu šādā redakcijā:

|  |  |  |  |  |  |
| --- | --- | --- | --- | --- | --- |
| 49. | Ienākums uz tiesas nolēmuma vai iestādes lēmuma pamata no valsts budžeta izmaksājamās kompensācijas, kas saistītas ar darba attiecībām vai to pārtraukšanu | 1049 |  |  |  |

6. Papildināt 1.pielikuma tabulu „1. Ienākuma veida kodi” ar 50.punktu šādā redakcijā:

|  |  |  |  |  |  |
| --- | --- | --- | --- | --- | --- |
| 50. | Algota darba ienākumi par darba pienākumu veikšanu citā Eiropas Savienības dalībvalstī vai Eiropas Ekonomikas zonas valstī, vai valstī ar kuru Latvijai ir noslēgta un stājusies spēkā konvencija par nodokļu dubultās uzlikšanas un nodokļu nemaksāšanas novēršanu (likuma „Par iedzīvotāju ienākuma nodokli” 24.panta septītā daļa) |  |  | 3050 |  |

|  |  |
| --- | --- |
| Ministru prezidentsFinanšu ministrs | V.DombrovskisA. Vilks |

29.11.2011

451

Veinberga, 67083848

Inese.Veinberga@fm.gov.lv